পরে বলতে এর প্রায় পঁয়তাল্লিশ পৃষ্ঠা পরে এসেছিল নরম শান্ত মিষ্টি চেহারার মেয়ে, শিমুল। এসে স্পষ্ট কণ্ঠে বলেছিল, ‘খসরুকে ছেড়ে দিন।’ এমনকি মুখের ওপর এও বলেছিল–শুধু ধরেই রাখেননি, ওকে নিয়মিত খাচ্ছেনও।’ এতে শাহনাজের ক্রোধের মাত্রাটা বেড়ে গেলেও শেষ পর্যন্ত কী ঘটল? স্তিমিত হয়ে এল দপ করে জ্বলে ওঠা শাহনাজ। এখানে এসে এক হাতে আলী জামানকে পাকড়াও করার মতো করে আরেক হাতে খসরুর কলারও চেপে ধরতে পারেন পাঠক। কিন্তু শামীমুলকে ধরবেন কোন হাত দিয়ে? তার ওপরই কি আর কম সংশয় জন্মে?